 NA WYCLIFFE NYABERI POLISI mjini Kisii wamemkamata mwanamume anayedaiwa kumuua mke wa kaka yake mkubwa pamoja na wanawe wawili kufuatia ugomvi uliozuka baina ya ndugu hao. Inadaiwa Alex Migosi,27, aliamua kulipiza kisasi cha malumbano yao kwa kumuua kikatili shemeji yake pamoja na wanawe wawili, mmoja wa kiume na mwingine wa kike kwa kuwakatakata kwa upanga. Watoto hao walikuwa wa umri wa miaka mitatu na minne. Tukio hilo la kustaajabisha lilifanyika Jumanne katika kata ndogo ya Mesaria, wadi ya Kegogi, eneobunge la Kitutu Chache Kaskazini. Kulingana na kamanda wa polisi wa kaunti ndogo ya Marani Benjollife Munuve, mshukiwa amekuwa akizozana na nduguye kwa miaka mingi. “Alipojisalimisha, alitueleza kuwa hiyo ndiyo njia ya pekee aliyoitaka kufuatia ugomvi na nduguye,” Bw Munuve ameambia wanahabari afisini mwake. Habari ambazo zimetufikia kwa sasa ni kuwa wanakijiji wenye ghadhabu wanaiteketeza nyumba ya mshukiwa huyo. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  